Diari Oficial de la Generalitat Valenciana


Sumari del DOGV 4620, del 31-10-2003 (2003/11427)

Informació pública de la modificació de la fase d'oposició del torn lliure per a la provisió en propietat de tres places d'agent de la policia local.
-----------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/11380


Data del document
:   24-10-2003

Organisme emissor
:   Ajuntament del Poble Nou de Benitatxell

Tipus de document
:   Convocatòria

Anàlisi jurídica

 Descriptors 

:   * Poble Nou de Benitatxell, el
    * policia
    * administració local
    * concurs administratiu

Informació pública de la modificació de la fase d'oposició del torn lliure per a la provisió en propietat de tres places d'agent de la policia local. [2003/M11544]
  
L'Alcaldia, per Resolució de data 24 d'octubre de 2003, va acordar el següent:
  
En esta Alcaldia, en data 1 d'agost, s'han aprovat les bases per a la provisió en propietat de tres places d'agent de la policia local, escala administració especial, subescala servicis especials, classe policia local, publicades en el Butlletí Oficial de la Província d'Alacant, de data 19 de setembre de 2003, i en el Diari Oficial de la Generalitat Valenciana de data 22 de setembre 2003.
  
Esta Alcaldia Presidència, en virtut de les facultats que em conferix la vigent legislació, i d'acord amb l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, resolc:
  
Primer
  
Modificar de la fase d'oposició del torn lliure, els exercicis segon, tercer, quart i cinqué, i serà correcte el següent:
  
Segon exercici. Qüestionari. De caràcter obligatori i eliminatori.
  
Consistirà a contestar correctament per escrit, un qüestionari d'un mínim de 50 preguntes i un màxim de 75 preguntes, amb quatre respostes alternatives, una de les quals correcta, en un temps màxim d'una hora i 30 minuts, sobre els temes indicats en els grups I a IV, ambdós inclusivament, del temari que apareix com a annex IV d'estes bases. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici serà de 0 a 10 punts i caldrà obtindre un mínim de 5 punts per a superar-lo.
  
Tercer exercici. Desenvolupament del temari. De caràcter obligatori i eliminatori.
  
Consistent a desenvolupar per escrit durant un temps màxim d'una hora i 30 minuts i mínim d'una hora, dos temes elegits per l'aspirant de quatre extrets per sorteig, dels grups primer a quart, ambdós inclusivament, que componen el temari. Els dits temes es llegiran en sessió pública davant el tribunal, que podrà formular les preguntes o els aclariments que sobre estos jutge oportuns. Es valoraran la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts, i per a superar-lo caldrà obtindre un mínim de 5 punts.
  
Quart exercici. Temes locals. De caràcter obligatori i no eliminatori.
  
Llista de carrers.
  
La qualificació d'este exercici serà de 0 a 5 punts.
  
Cinqué exercici. De caràcter obligatori i no eliminatori.
  
Consistent a traduir del valencià al castellà i viceversa un text proposat pel tribunal.
  
La duració d'este exercici serà de 30 minuts.
  
Este exercici es qualificarà de 0 a 4 punts.
  
Segon
  
Exposar al públic la modificació de les bases mitjançant la publicació en el Butlletí Oficial de la Província d'Alacant, Diari Oficial de la Generalitat Valenciana i tauler d'anuncis de la casa consistorial.